CELEX: 62020CN0454
Language: da
Date: 2020-09-23 00:00:00
Title: Sag C-454/20: Anmodning om præjudiciel afgørelse indgivet af Rayonen sad Lukovit (Bulgarien) den 23. september 2020 — straffesag mod AZ

14.12.2020   
            
            
               DA
            
            
               Den Europæiske Unions Tidende
            
            
               C 433/25
            
         
      Anmodning om præjudiciel afgørelse indgivet af Rayonen sad Lukovit (Bulgarien) den 23. september 2020 — straffesag mod AZ
      (Sag C-454/20)
      (2020/C 433/32)
      Processprog: bulgarsk
      
         Den forelæggende ret
      
      Rayonen sad Lukovit
      
         Tiltalt i straffesagen
      
      AZ
      
         Præjudicielle spørgsmål
      
      
                  1)
               
               
                  Er legalitetsprincippet i forbindelse med lovovertrædelse og straf til hinder for en national lovgivning, som for den samme handling, nemlig at føre et ikke lovligt indregistreret motorkøretøj, både fastsætter et administrativt og et strafferetligt ansvar, uden at der findes kriterier, som gør det muligt at foretage en objektiv vurdering af faren for offentligheden?
               
            
                  2)
               
               
                  Såfremt Den Europæiske Unions Domstol besvarer det første spørgsmål benægtende, hvilke beføjelser har den nationale ret da til at sikre en effektiv anvendelse af Den Europæiske Unions retsgrundsætninger?
               
            
                  3)
               
               
                  Udgør det forhold, at retten har procesretlig mulighed for at frikende en person, som er tiltalt for at have begået en straffelovsovertrædelse, idet den pålægger den pågældende en administrativ sanktion, en tilstrækkelig garanti mod en vilkårlig anvendelse af loven?
               
            
                  4)
               
               
                  Står en frihedsstraf på op til et år for den straffelovsovertrædelse, som består i at føre et ikke lovligt indregistreret køretøj, i rimeligt forhold til overtrædelsen som omhandlet i artikel 49, stk. 3, i Den Europæiske Unions charter om grundlæggende rettigheder?